Clujul este în top în materie de maşini electrice, intrate acum in dotarea politiei locale. Primăria le-a cumpărat prin programul Rabla, casând vechile Dacia Logan.

Agenţii locali sunt obşinuiţi cu tehnologia prietenoasă cu mediul, pentru că au deja biciclete electrice. Cele trei maşini ecologice au costat 138.000 de lei fiecare şi au o autonomie de 210 kilometri.

Agent: În partea stângă, arată nivelul de încărcare al bateriei care ne indică în momentul de față 25 de kilometri care se mai pot parcurge, iar în partea de sus dreapta numărul total de kilometri parcurși, 170. În primul rând sunt niște mașini care nu poluează.

Maşinile au fost cumpărate prin programul RABLA.

Mirela Ogruțan, purtător de cuvânt Primăria Cluj-Napoca: Primăria a plătit doar diferența rezultată de la prima de casare și ecotichetul primit ca urmare a casării acestor mașini

Clujenii sunt încântați de noile mașini electrice.

„Pentru mediu cred că e un lucru mult mai bun”, spune un localnic.

În Cluj-Napoca circulă 450 de mașini electrice și hibrid, iar toate parkingurile nou construite vor fi dotate cu stații de încărcare a autovehiculelor de acest tip. (SUPER 4) Localnicii şi turişti au la dispoziţie şi 12 autobuze electrice.